3927: JULIANEHAAB DISTRIKT 
givet af stejle Fjælde. Den sydøstlige Kyst er stærkere indskaaret, end den nord- 
vestlige og gennemgaaende lavere, hist og her med frodigt Forland. 
To smalle Lob, Ikerasak kangigdlek og kitdlex, fører fra Bredefjord ind 
til det stærkt udtungede Sund mellem Tugtutox og den Syd herfor liggende store, 
lave, navnløse ©, der begrænser Karmat Skærgaard mod Nord. Øerne er her 
gennemgaaende mindre end i Kagssimiuts Skærgaard og ogsaa lavere, idet intet 
Punkt overstiger 90 m. Øerne er desuden lidt mere spredte, især nordligst i Grup- 
pen, hvor Sejlløbet forbinder Bredefjord med Skovfjord. Paa en af de større Øer 
vestligst 1 Gruppen nær Bredefjord ligger Bopladsen Karmat. 
Skovfjord (gr. Nardlunek 9: den lige) udmunder umiddelbart Øst for Kar- 
mat Øerne og skyder sig herfra parallelt med Bredefjord ind mellem Tugtutok 
i Forbindelse med de Syd herfor liggende Øer, der begrænser Fjorden mod NV., 
og den lange smalle, delvis høje og stejlt affaldende Alångorssuak Halvø samt 
Øerne Kingigtok, Hollænder Øen o. a. mod SØ. 
Ved en sammenhængende Række af større Øer, Igdlutålik, Kångue med 
Bopladsen af samme Navn, Igdlukasik, Niakornak, Kerrortussok og Avatar- 
miut m. fl. deles Fjordpartiet i 2 Løb, hvoraf det østlige eller den egentlige Skov- 
fjord er snorlige og ca. 45 km lang, ca. 2 km bred med en enkelt Øgruppe midt 
i Fjordmundingen, medens det vestlige i Modsætning hertil har en uregelmæssig 
Form, adskillige Smaaøer og Skær, talrige Sunde og betydelige Bredninger, saa- 
ledes Imartunek Vest for Niakornak. De større Øer i Skovfjords Gebetet er gen- 
nemgaaende stærkt kuperede og adskillige har stejle Kyster, men de højeste 
hæver sig neppe 100 m over Havet. 
Det brede Narssak Sund forbinder indenfor Tugtutök Bredefjord og Skov- 
fjord med hinanden, og fra denne sidste udgaar tillige Kangerdluarssuk Fjorden, 
der fra den midterste Del af Skovfjorden skærer sig ind i Fastlandskysten 1 nord- 
østlig Retning. ; 
Julianehaab Gruppen bestaar af større, indtil 200 m høje Øer, nemlig for- 
uden de forannævnte, Hollænder Øen og Kingigtok, samt den Nord for disse lig- 
gende mindre Akuliarusek ud for Kangerdluarssuks Fjordmunding, endvidere 
af Pärdlits Øgruppe i Mundingen af Julianehaab Fjorden. Mellem Kingigtox 
og Hollænder Øen ligger det 7—8 km lange smalle Sund Ikerasårssuk med stejle 
Kyster. i 
Fra Karmat Øerne gaar Sejlløbet videre østpaa gennem et af de to smalle 
Løb Nord og Syd for Kerrortussok Øen, og Ikerasårssuk og derfra Nord om Pår- 
dlit til Julianehaab. ; 
Indlandsisen Nord for Julianehaab Bugten. Som det vil fremgaa af den foran 
givne Skildring, er Landet Nord for Julianehaab Bugten gennemgaaende lavt 
og naar kun undtagelsesvis Højder paa op imod 500 m. Fra Bugtens Nordside 
er man derfor i Stand til paa klare Dage at skimte Indlandsisen, der tegner sig - 
som en Lysning paa Himlen over det lave Land og ses i en Udstrækning af ca. 
30—40 km fra Kinålik til hen imod Bredefjord. 
Mod Vest tiltager Landets Højde og skjuler lidt efter lidt Indlandsisen, og 
